

**Mozgó kitérő talpfák injektálása metró vonalakon**

**e-versenyeztetési eljárás**

**Eljárás száma: BKV Zrt. V-325/15**

**AJÁNLATI FELHÍVÁS**

**Budapest, 2015.**

**AJÁNLATI FELHÍVÁS**

**Ajánlatkérő neve:**

Budapesti Közlekedési Zártkörűen Működő Részvénytársaság

Gazdasági Igazgatóság

Beszerzési Főosztály

1072 Budapest, Akácfa u. 15.

Telefon/Fax: 322-64-38

E-mail: [kozbeszerzes@bkv.hu](mailto:kozbeszerzes@bkv.hu)

1. **Az eljárás száma: BKV Zrt. V-325/15.**
2. **A beszerzés tárgya és mennyisége:**

A beszerzése tárgya Mozgó kitérő talpfák injektálása metró vonalakon

Teljes mennyiség: 219 db különböző méretű váltótalpfa. A tervezett mennyiség -40%-kal változhat.

A fenti mennyiség a korábbi üzemeletetési tapasztalatok felhasználásával került meghatározásra, úgynevezett tapasztalati mennyiség. A tapasztalati mennyiség az ajánlatok megalapozott elbírálása érdekében, az ajánlati összár meghatározásához került megadásra, a szerződés keretében beszerzett mennyiség ezen tapasztalati adatoktól eltérhet. A nyertes ajánlattevővel megkötésre kerülő szerződésben ennek megfelelően az egységárak és a rendelkezésre álló keretösszeg kerül feltüntetésre. Ajánlattevőnek az előzőek ismeretében kell benyújtania ajánlatát.

**3. Részajánlattételi lehetőség**

Ajánlatkérő csak teljes körű ajánlatot fogad el.

**4. A beszerzés tárgyával kapcsolatos műszaki, minőségi követelmények**

A beszerzés tárgyával kapcsolatos részletes műszaki követelmények az alábbiakban kerülnek meghatározásra:

A vállalkozó a mozgó talpfák injektálását megfelelő módon el tudja végezni a metró 3 órás üzemszüneti ideje alatt. Munkavégzési idő: minden éjszaka 0:15-3:15 közötti időszakban. Az injektálás megkezdése előtt a talpfákat le kell tisztítani!

Az injektáló anyagnak vízzáró módon ki kell töltenie a talpfa és a beton közötti hézagot és meg kell akadályozni a talpfa mozgását. Az üzemszünet után az injektált talpfának alkalmasnak kell lennie a metró forgalomkorlátozás nélküli kiszolgálására. A kitérőfák injektálását az Észak - Déli (M3) valamint a Kelet – Nyugati (M2) metróvonalak bebetonozott talpfás kitérőiben kell elvégezni.

Injektáló gyantaként jól tapad betonon, habarcson, kövön, fán és acélon.

Alkalmas repedések kitöltésére és lezárására, hatékonyan véd a vízszivárgás, a korrózió ellen, valamint rögzíti is a fa, beton és acél elemeket egymáshoz.

Egykomponensű injektáló berendezéssel injektálható.

Mind száraz, mind nedves körülmények között alkalmazható.

Kemény, de nem merev

Alapfelület megkövetelt hőmérséklete: min. +5°C, max.+30°C

Oldószermentes, kikeményedése zsugorodásmentesen történik.

Viszkozitás (bekeverve, 20°C-on): 400-450 mPas

Közlekedésre 3 óra múlva alkalmas legyen.

Nyomószilárdság: > 50 N/mm2 (7 nap után, 23°C-on)

Hajlítószilárdság: > 60 N/mm2 (7 nap után, 23°C-on)

Húzószilárdság: > 35 N/mm2) (7 nap után, 23°C-on)

Tapadószilárdság betonon: >4 N/mm2 (betonszakadás) (7 nap után, 23°C-on)

Rugalmassági modulus: 1600-2000 N/mm2

Kitölthető repedés maximális szélessége: legalább 5mm.

**5. A szerződés hatálya, a teljesítés ütemezése, teljesítési határidő:**

A szerződés hatálya az aláírástól számítva 36 hónap.

Ajánlattevő a teljesítést a szerződés hatályba lépését követően haladéktalanul köteles megkezdeni, és a szerződés időtartama alatt az Ajánlatkérő által kért ütemezésben és a lehívások (Megrendelések) szerinti mennyiségben köteles teljesíteni

**Teljesítési határidő:**

A teljesítés ütemezése Ajánlatkérő megrendelései (BMR) alapján történik.

1. **A megrendelés módja és teljesítés helyei:**

A teljesítés az Ajánlatkérő által kért ütemezés szerint, konkrét megrendelések (BMR) alapján történik. A teljesítés helye az adott Megrendelésben megjelölt helyszín:

BKV Zrt. Észak- Déli (M3) valamint Kelt- Nyugati (M2) metróvonal

Munkavégzési idő: minden éjszaka 0:15-3:15 óra között lehetséges

1. **Szerződést biztosító mellékkötelezettségek:**

Ajánlatkérő késedelmes teljesítés esetén naponta 0,5%, hibás teljesítés, illetve a teljesítés meghiúsulása esetén 15%-os kötbért érvényesíthet. A részletes szabályokat a szerződéstervezet tartalmazza.

Ajánlattevőnek az átvételtől számított, legalább 12 hónap jótállást kell vállalnia. A jótállás kezdete a szabályszerűen teljesített átvétel időpontja.

Ajánlattevőnek ajánlatában kifejezetten nyilatkoznia kell az általa vállalt jótállás időtartalmáról.

1. **Az ellenszolgáltatás teljesítésének feltétele:**

A szerződés tárgyát képező szolgáltatás ellenértékének kiegyenlítése a megrendelés teljesítésének Ajánlatkérő általi igazolását követően, az Ajánlatkérőhöz benyújtott számla alapján, a számla kézhezvételétől számított 30 (harminc) naptári napon belül, átutalással történik.

Ajánlatkérő előleget nem fizet.

Ajánlatkérő késedelmes fizetése esetén a Ptk. 6:155 §-ban rögzítettek szerint fizet késedelmi kamatot.

1. **Ajánlattevőkkel szemben támasztott gazdasági és pénzügyi alkalmassági követelmények**

* A szerződés teljesítésére alkalmasnak minősül az ajánlattevő (közös ajánlattevő), ha az előző három üzleti évből legalább az egyik évben a teljes – általános forgalmi adó nélkül számított – árbevétele elérte a 10 millió Forintot.

**Gazdasági és pénzügyi alkalmasság igazolására kért adatok és tények (igazolás módja)**

* Az Ajánlattevőnek (közös ajánlattevőnek) az ajánlathoz csatolnia kell az előző három üzleti év teljes – általános forgalmi adó nélkül számított – árbevételéről szóló nyilatkozatát.

1. **Ajánlattevőkkel szemben támasztott műszaki, szakmai alkalmassági követelmények**

* A szerződés teljesítésére alkalmasnak minősül az ajánlattevő (közös ajánlattevő), ha rendelkezik a felhívás feladását megelőző 60 hónap során teljesített, legalább 1 db beépítési referenciával.
* A szerződés teljesítésére alkalmasnak minősül az ajánlattevő (közös ajánlattevő), ha az általa megajánlott áru megfelel legalább a jelen felhívás műszaki feltételei körében meghatározott minimális követelményeknek vagy azzal egyenértékű. A munka kivitelezéséhez csak és kizárólag igazolt referenciával rendelkező anyag használható, melyet a nyertes Ajánlattevőnek be kell mutatnia a megrendelőnek.

**Műszaki alkalmasság igazolására kért adatok és tények (igazolás módja)**

Az ajánlattevőnek (közös ajánlattevőnek) és az általa igénybe venni kívánt alvállalkozójának

* Ismertetnie kell a beépítés részleteit, különös tekintettel arra, hogy hol és milyen körülmények között történt a beépítés.
* Ajánlatában be kell mutatnia az alkalmazni kívánt termékek (áruk) leírását, műszaki-technikai paramétereit.

1. **Az ajánlattevő által az ajánlathoz kötelezően csatolandó igazolások, nyilatkozatok:**

|  |  |  |
| --- | --- | --- |
|  | **Megnevezés** | **Melléklet** |
| a) | Ajánlattételi nyilatkozat | 1. sz. melléklet |
| b) | Nyilatkozat az Ajánlattevő által a szerződés  teljesítéséhez igénybe venni kívánt alvállalkozó(k)ról | 2. sz. melléklet |
| c) | Nyilatkozat kizáró okokról | 3. sz. melléklet |
| d) | Nyilatkozat árbevételről | 4. sz. melléklet |
| e) | Egyéb nyilatkozatok | 5. sz. melléklet |
| f) | Ártáblázat | 1. sz. függelék |
| g) | Beépítési referencia igazolása |  |
| h) | Megajánlott áru leírása, műszaki paramétereinek ismertetése |  |
| i) | Aláírási címpéldány másolata |  |

Az ajánlatban meg kell jelölni az Ajánlattevő által a szerződés teljesítéséhez igénybe venni kívánt alvállalkozókat, valamint nyilatkoznia kell az alvállalkozó által végzendő tevékenységről, és annak a teljes ajánlatra vonatkozó mértékéről.

1. **Ajánlati árak:**

Az ellenszolgáltatás nettó értékét az 1. számú melléklet (Ajánlattételi nyilatkozat) kitöltésével egy összegben, magyar forintban kell megadni.

A nettó egységáraknak tartalmaznia kell a szerződésszerű teljesítéshez szükséges összes járulékos gyártási, munka-, anyag-, szállítási, felszerelési és egyéb költségeket – ideértve a fuvarozás, tárolás, rakodás, csomagolás, hatósági engedélyek költségeit is – valamint a különféle vámköltségeket és adókat az általános forgalmi adó kivételével.

1. **Az Ajánlati felhívással kapcsolatos kérdések és válaszok:**

Az eljárással kapcsolatos kérdések feltevése, információ kérése 2016. január hó 25. nap 10:00-ig **kizárólag írásban** a [www.electool.hu](http://www.electool.hu/) felületen keresztül tehető.

1. **Az ajánlatok benyújtása:**

A BKV Zrt. a tárgyi eljárást elektronikus rendszerben folytatja le, az eljárásban való részvételhez külön regisztráció szükséges. Kérjük, hogy amennyiben az eljárásban részt kívánnak venni, és még nincsenek regisztrálva az Electool tendereztető rendszerben 2016. január 25-én 10:00 óráig szíveskedjenek részvételi szándékukat jelezni a [kozbeszerzes@bkv.hu](mailto:kozbeszerzes@bkv.hu) e-mail címen, hogy a szükséges regisztrációra sor kerülhessen, továbbá meglévő regisztráció esetén az eljárásra a meghívás megtörténhessen.

A regisztráció, valamint azt követően az eljárásban való részvételre feljogosító meghívás időt vesz igénybe, így amennyiben részvételi szándékukat a jelen pontban előzőekben megadott határidőt követően jelzik, ajánlatkérő nem tudja garantálni az eljárásban való részvétel lehetőségét. Felhívjuk továbbá a figyelmet arra, hogy a regisztrációt követően ajánlattevő csak úgy vehet részt az eljárásban, ha Ajánlatkérő a konkrét  eljárásra meghívót küld. Ajánlattevőknek 2016. január 25. 9:00-ig van lehetőségük arra, hogy jelezzék, ha a meghívót nem kapták meg. Amennyiben Ajánlatkérő ajánlattevőt az eljárásra meghívta és a meghatározott határidőig ajánlattevő nem jelzi, hogy a meghívót nem kapta meg, nem áll módunkban az ajánlat feltöltésével kapcsolatos kifogásokat elfogadni.

Felhívjuk a figyelmet, hogy az eljárásban kizárólag az elektronikus rendszerben van lehetőség az ajánlat benyújtására.

Az ajánlatot és a csatolandó igazolásokat, nyilatkozatokat kitöltve és cégszerűen aláírva, digitalizálva az Electool oldalára (https://electool.com/sourcingtool/) kell feltölteni.

Kérjük, hogy Ajánlattevő ajánlatában adja meg az elérhetőségéhez szükséges adatokat: ajánlattevő cég neve, székhelye, telefonszáma, telefax-száma, a kapcsolattartó személy neve, beosztása.

1. **Az ajánlatok benyújtásának (feltöltésének) határideje (ajánlattételi határidő):**

**2016. február hó 01. nap 10 óra 00 perc**

**Az ajánlati árak megtekintése:**

**2016. február hó 01. nap 10 óra 01 perc**

1. **Az ajánlatok elbírálásának szempontja:**

Az Ajánlatkérő az Ajánlati felhívásban meghatározott feltételeknek megfelelő ajánlatokat a **legalacsonyabb összegű ellenszolgáltatást** tartalmazó ajánlat alapján bírálja el.

Az ajánlati árat úgy kell megadni, hogy az tartalmazza az összes, a teljesítéssel összefüggő költséget.

1. **Hiánypótlás:**

Az Ajánlatkérő a versenyeztetési eljárás során az Ajánlattevők részére teljes körű hiánypótlási lehetőséget biztosít. Ajánlatkérő a hiánypótlási felhívásban pontosan megjelölt hiányokról és a hiánypótlási határidőről elektronikus úton írásban tájékoztatja az Ajánlattevőket.

1. **Az ajánlati kötöttség:**

Ajánlattevő ajánlati kötöttsége az ajánlattételi határidő lejártával kezdődik. Az ajánlattevő ajánlatát e határidő lejártáig módosíthatja vagy visszavonhatja. Az ajánlati kötöttség az eredményhirdetéstől számított 30 napig tart azzal, hogy ezen időpontot követően ajánlatkérő nyilatkozatot kérhet az ajánlat további fenntartására. Amennyiben ajánlattevő nem nyilatkozik, azt ajánlatkérő úgy tekinti, hogy ajánlatát fenntartja.

Ajánlatkérő az ajánlattételi határidő lejártáig visszavonhatja a felhívást.

1. **Eredményhirdetés:**

Az Ajánlatkérő az eljárás eredményéről írásban értesíti az Ajánlattevőket az árlejtés (ártárgyalás) napját követő 30. napig. Ajánlatkérő az ajánlatok megfelelő értékelése érdekében jogosult az eredményhirdetés napját elhalasztani, amelyről írásban értesíti ajánlattevőket.

1. **Egyéb rendelkezések:**

Az ajánlattételi nyilatkozat aláírásával az Ajánlattevő kifejezetten nyilatkozik a szerződéstervezet elfogadásáról. Az Ajánlatkérő fenntartja a jogot, hogy a szerződéses feltételekről vagy a benyújtott ajánlatok értékelésének eredményétől függően tárgyalást tartson.

Ajánlatkérő az ajánlatok benyújtását követően elektronikus árlejtést vagy ártárgyalást tart, a végleges ajánlati árak kialakítása érdekében. Az (ár)tárgyalások és árlejtés tartásáról, azok menetéről az Ajánlatkérő egyidejűleg tájékoztatja valamennyi érvényes ajánlatot benyújtó Ajánlattevőt.

Az ártárgyalás/elektronikus árlejtés eredménye alapján kitöltött részletes ártáblázatot az ártárgyalás/elektronikus árlejtés alapján legkedvezőbb ajánlatot benyújtó ajánlattevő köteles az ártárgyalás/elektronikus árlejtést követő **2 munkanapon** belül aláírva elektronikus úton pdf. vagy .jpg formátumban a [kozbeszerzes@bkv.hu](mailto:kozbeszerzes@bkv.hu) e-mail címre vagy a 322-6438-as faxszámra megküldeni.

Az Ajánlatkérő fenntartja a jogot, hogy az ajánlatok elbírálása során az eljárást eredménytelennek nyilvánítsa és adott esetben a legkedvezőbb ajánlatot benyújtó ajánlattevővel szemben a szerződés megkötését megtagadja.

A szerződés a nyertes ajánlattevővel, írásban jön létre, mindkét fél általi aláírás időpontjában.